**ΚΑΝΟΝΕΣ ΕΠΙΤΗΡΗΣΗΣ ΕΦΗΜΕΡΙΑΣ 2020-2021**

**ΠΡΑΞΗ 1η /10-09-2020**

**Θέμα 3ο: Λειτουργία σχολείου**

**(α)** ***Επιτήρηση μαθητών - Εφημερία***

Λαμβάνοντας υπόψη το ΠΔ 79/2017 και τις ιδιαιτερότητες του σχολείου, ο Σύλλογος διδασκόντων

**αποφασίζει ομόφωνα**

τους παρακάτω κανόνες εφημερίας-επιτήρησης των μαθητών:

* Απαλλάσσονται της εφημερίας-επιτήρησης στην αυλή η Διευθύντρια του σχολείου Κουκουρίκου Αρεστούλα, και ο/η Υποδιευθυντής του σχολείου όταν αυτός/αυτή οριστεί.
* Ορίζονται δύο διαφορετικά προγράμματα λειτουργίας/διδασκαλίας με διαφορετικά διαλείμματα για Α, Β, Γ και Δ, Ε, ΣΤ.
* Προσέλευση – αποχώρηση: Α, Β, Γ: μικρή πόρτα αυλής, Δ, Ε, ΣΤ: μεγάλη πόρτα αυλής. Την προσέλευση των μαθητών επιτηρεί η Διευθύντρια.
* Σύμφωνα με τις οδηγίες του ΥΠΑΙΘ, καταργείται η πρωινή συγκέντρωση και προσευχή στην αυλή. Κατά την πρωινή προσέλευση, οι μαθητές πηγαίνουν κατευθείαν στις τάξεις τους.Οι εκπ/κοί που διδάσκουν την πρώτη διδακτική ώρα βρίσκονται στις αίθουσες το αργότερο μέχρι 08.10’ και αναμένουν την προσέλευση των μαθητών τους.
* Ορίζονται τέσσερις (4) εκπαιδευτικοί καθημερινά με πρόγραμμα ανά μήνα. Δύο (2) εξ αυτών θα έχουν την ευθύνη επιτήρησης διαλειμμάτων και αποχώρησης των Α, Β, Γ τάξεων και οι δύο (2) των Δ, Ε, ΣΤ τάξεων αντίστοιχα..
* Οι εκπ/κοί εφημερίας είναι υπεύθυνοι για την αποχώρηση με λεωφορείο των μαθητών από τον Κρεβατά.
* Οριοθετείται η αυλή κατά τάξεις/τμήματα.
* Οι μαθητές της Α΄ και Β΄ τάξης αποχωρούν 5΄ (λόγω σχολικών γευμάτων) νωρίτερα κατά τη λήξη των μαθημάτων και κατευθύνονται στην έξοδο του σχολείου συνοδεία των εκπ/κών που διδάσκουν την τελευταία διδακτική ώρα και παραδίδονται στους γονείς-συνοδούς τους.
* Οι μαθητές των τμημάτων των εφημερευόντων εκπ/κών αποχωρούν 2΄ νωρίτερα, παραλαμβάνουν τα σχολικά γεύματα και οργανωμένα κατευθύνονται στην έξοδο του σχολείου συνοδεία των εκπ/κών που διδάσκουν την τελευταία διδακτική ώρα
* Με τη λήξη των μαθημάτων, αποχωρούν οι μαθητές των υπόλοιπων τμημάτων/ τάξεων (που δεν εμπίπτουν στις προηγούμενες δύο περιπτώσεις) κατά τμήματα και οργανωμένα κατευθύνονται στην έξοδο του σχολείου συνοδεία των εκπ/κών που διδάσκουν την τελευταία διδακτική ώρα.
* Οι μαθητές που παρακολουθούν το Ολοήμερο πρόγραμμα, με τη λήξη των μαθημάτων, κάνουν 15΄διάλειμμα προκειμένου να απολυμανθούν και να αεριστούν οι αίθουσες σίτισης. Στη συνέχεια ακολουθούν το πρόγραμμα.
* Οι εκπ/κοί που αποχωρούν την τελευταία διδακτική ώρα – εκτός των εφημερευόντων- βοηθάνε στη διανομή των σχολικών γευμάτων.
* Σε περίπτωση δυσμενών συνθηκών τα διαλείμματα γίνονται μέσα στις τάξεις, με επιτήρηση των διδασκόντων της προηγούμενης ώρας.
* Υπεύθυνος για την επιτήρηση των μαθητών κατά τη διάρκεια της διδακτικής ώρας είναι ο εκπαιδευτικός που διδάσκει τη συγκεκριμένη ώρα. Ο εκπ/κός εισέρχεται στην αίθουσα μαζί με τους μαθητές και μετά το τέλος του μαθήματος εξέρχεται από αυτή όταν έχουν αποχωρήσει όλοι οι μαθητές, συνοδεύοντας τους μαθητές στο προαύλιο.
* Οι εκπαιδευτικοί έχουν την ευθύνη στο να ανοίγουν και να κλειδώνουν οι αίθουσες. Δεν δίνονται κλειδιά σε μαθητές.

***Εφημερία κατά τη διάρκεια του Ολοήμερου***

*Οι εκπ/κοί που απασχολούνται στο Ολοήμερο:*

*- Έχουν την ευθύνη επίβλεψης των μαθητών κατά την ώρα της σίτισης και την τήρηση των κανόνων υγιεινής και καθαριότητας της συγκεκριμένης αίθουσας.*

- *Μετά τη Σίτιση-Χαλάρωση, κατευθύνουν τους μαθητές στην αυλή του σχολείου και τους επιβλέπουν. Παρέχουν στους μαθητές αθλητικό ή παιδαγωγικό υλικό (μπάλες, στεφάνια, επιτραπέζια παιχνίδια, βιβλία κλπ.) και είναι υπεύθυνοι για την συγκέντρωση αυτών στο τέλος του διαλείμματος και την τοποθέτησή τους στους αντίστοιχους αποθηκευτικούς χώρους.*

*- Στις 15.00΄, κατευθύνουν τους μαθητές στην αυλή του σχολείου, παραδίδουν δε τους μαθητές που αποχωρούν τη συγκεκριμένη ώρα στους γονείς – συνοδούς (όπου προβλέπεται). Ο διδάσκων την τελευταία ώρα, επιβλέπει τους μαθητές κατά το διάλειμμα και τους παρέχει αθλητικό ή παιδαγωγικό υλικό (μπάλες, στεφάνια, επιτραπέζια παιχνίδια, βιβλία κλπ.) και είναι υπεύθυνος για την συγκέντρωση αυτών στο τέλος του διαλείμματος και την τοποθέτησή τους στους αντίστοιχους αποθηκευτικούς χώρους.*